Man vas oor moord op vyf persone(Argieffoto: Marcus Trapp/Pixabay) ŉ 26-jarige man van Joe Slovo Park in die Wes-Kaap is Vrydagmiddag in hegtenis geneem as deel van ŉ ondersoek oor die moord op vyf persone, insluitend twee vroue. Ses verdagtes het op 8 Oktober omstreeks 22:00 toegeslaan op ŉ huis in Sekowastraat. “ŉ gewapende verdagte het ŉ vrou doodgeskiet en ŉ ander beseer. Die aanvallers het later die aand drie mans en ŉ vrou in ŉ ander huis in Dadastraat, naby aan die eerste toneel, doodgeskiet,” het brig. Novela Potelwa, woordvoerder van die polisie, gesê. Die man sal na verwagting Maandag in die Kaapstad-landdroshof verskyn op aanklag van moord. Potelwa het gesê terwyl die ondersoek voortduur kan nog inhegtenisnemings verwag word.